**Rīgas pašvaldības sabiedrība ar ierobežotu atbildību “Rīgas satiksme”**

APSTIPRINĀTS

iepirkuma komisijas

2024. gada 21. novembra sēdē

Iepirkuma

**“****Rīgas satiksmes mobilās lietotnes papildus funkcionalitāšu izstrāde”**

Identifikācijas Nr. RS/2024/76

**NOLIKUMS**

**Rīga**

**2024**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
   1. Iepirkuma procedūras mērķis ir noteikt saimnieciski izdevīgāko piedāvājumu Rīgas satiksmes mobilās lietotnes papildus funkcionalitāšu izstrādes darbu veikšanai.
   2. Iepirkuma nomenklatūras CPV kods – 72200000-7 Programmatūras izstrādes un konsultāciju pakalpojumi.
   3. Iepirkuma metode – iepirkums saskaņā ar Publisko iepirkumu likuma 9.pantu.
   4. Iepirkuma paredzamā līguma cena: **41 900,00 EUR** neieskaitot pievienotās vērtības nodokli (turpmāk – PVN).
   5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** - RS/2024/76.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tālr. +371 67104791, e-pasts: [alena.kamisarova@rigassatiksme.lv](mailto:alena.kamisarova@rigassatiksme.lv).

1. **Pretendenti**
   1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas veikt šajā nolikumā minētos darbus, kā arī slēgt iepirkuma līgumu ar tajā minētajiem noteikumiem.
   2. Pretendentam ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS,**

**IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem pretendentiem iepirkuma ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja pretendents ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā un tīmekļvietnē <https://www.eis.gov.lv>. Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**

Ieinteresētie pretendenti var saņemt iepirkuma procedūras dokumentus un ar tiem iepazīties Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un <https://www.eis.gov.lv/EKEIS/Supplier>.

1. **Piedāvājumu iesniegšanas un atvēršanas vieta, datums, laiks un kārtība**
   1. Piedāvājumi jāiesniedz **līdz 2024. gada 6. decembra plkst. 09:00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
   6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
3. **Piedāvājuma derīguma termiņš** 
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. Piedāvājumi, kuru derīguma termiņš būs īsāks, tiks noraidīti kā neatbilstoši iepirkuma dokumentu prasībām.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
4. **Piedāvājuma sastāvs**
   1. Piedāvājumi iesniedzami atbilstoši iepirkuma nolikumā iekļautajiem paraugiem, kuru forma ir obligāti ievērojama. Pretendentu piedāvājums sastāv no:
      1. pieteikuma, kas sagatavots atbilstoši 1.pielikuma paraugam;
      2. pretendentu atlases dokumentiem, kas sagatavoti atbilstoši iepirkuma nolikuma 18.punktā noteiktajām prasībām.
      3. Finanšu piedāvājuma, kas sagatavots atbilstoši nolikuma 19.punkta prasībām.
5. **Piedāvājuma apjoms**
   1. Pretendenti piedāvājumu var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets** 
   1. **Iepirkuma priekšmets:** Rīgas satiksmes mobilās lietotnes papildus funkcionalitāšu izstrādes darbi atbilstoši Tehniskajai specifikācijai (nolikuma 2.pielikums), Finanšu piedāvājumam (nolikuma 3.pielikums), Līguma noteikumiem un normatīvajiem aktiem.

Nepieciešamības gadījumā papildus informāciju par iepirkuma priekšmetu iespējams saņemt, sazinoties ar Pasūtītāja kontaktpersonu: Olga Jakovļeva, Informācijas sistēmu attīstības nodaļas vadītājs, [olga.jakovleva@rigassatiksme.lv](mailto:olga.jakovleva@rigassatiksme.lv), tālr.: 29808607.

* 1. **Izpildes termiņš:** izstrāde jāveic 2 mēnešu laikā un testēšana notiek saskaņā ar iepirkuma līguma projektā un tehniskajā specifikācijā noteikto.
  2. **Garantijas termiņš:** ir vismaz 12 mēneši no dienas kad Pasūtītājs ieviesis izstrādi produkcijas vidē .
  3. Norēķini starp pasūtītāju un izpildītāju notiek saskaņā ar iepirkuma līguma projektā (nolikuma 4.pielikums) noteikto kārtību.
  4. Līguma izpildes vieta – Rīga.

1. **Iepirkuma līguma projekts**
   1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
   2. Visi iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar iepirkuma nolikuma, tā pielikumu un iepirkuma procedūras uzvarētāja piedāvājumā ietverto informāciju.

**IV PRETENDENTU ATLASES PRASĪBAS UN PIEDĀVĀJUMS**

1. **Pretendenta izslēgšanas noteikumi**
   1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42.panta trešajā daļā minētajām personām.
   2. Lai pārbaudītu, vai Pretendents nav izslēdzams no dalības iepirkumā 15.1. punktā minēto iemeslu dēļ, Pasūtītājs rīkojas atbilstoši Publisko iepirkumu likuma  42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma  43. panta noteikumus.
   3. Pretendents, kuram būtu piešķiramas iepirkuma līguma slēgšanas tiesības, tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   4. Pasūtītājs veic pārbaudi un izslēdz Pretendentu no dalības Iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
   5. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42. panta otrās daļas 10. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42. panta trešajā daļā 1.-3.punktā minētajām personām. Lai pārbaudītu, vai Pretendents nav izslēdzams no dalības iepirkumā šajā punktā minēto iemeslu dēļ, Pasūtītājs rīkojas atbilstoši Publisko iepirkumu likuma 42. panta astotās daļas minētajai kārtībai, kā arī ievērojot Publisko iepirkumu likuma 43. panta noteikumus.
2. **Prasības profesionālās darbības veikšanai:**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
   2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
   3. Ja pretendents vai apvienības dalībnieks ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām.
3. **Atbilstība tehniskajām iespējām:**
   1. Pretendentam iepriekšējo 3 (trīs) gadu laikā (2021., 2022., 2023. un 2024.gadā līdz piedāvājuma iesniegšanas termiņa beigām) ir pieredze:
      1. Native mobilās lietotnes izstrādes projektā vai Native mobilās lietotnes papildinājumu izstrādes projektā ar nosacījumu, ka šī projekta (izstrādes vai papildinājumu) kopējā summa ir vismaz 40 000 EUR (četrdesmit tūkstoši euro, 00 centi) bez PVN un Native mobilā lietotne ir pilnībā iesviesta un darbojas produkcijas vidē.
      2. Informācijas sistēmu vai to papildinājumu izstrādes projektā, kurš ir ieviests un darbojas produkcijas vidē, ar nosacījumu, ka izstrāde veikta ar visām zemāk minētajām tehnoloģijām:
         1. Native mobilā lietotne Android un iOS operētājsistēmai;
         2. IT infrastruktūras vide Azure – Kubernetes services, Container Registry, PostgreSQL;
         3. programmatūras piegāžu vide – DevOps un Docker;
         4. API arhitektūras stils RESTful;
         5. programmēšanas valodas: Scala un C#;
         6. Flutter SDK.

Pieredze minēto tehnoloģiju pielietošanā (saskaņā ar 17.1.2.punktu) informācijas sistēmu izstrādes vai to papildinājumu projektos pierādāma ar vienu vai vairākiem projektiem.

* 1. Pretendenta vai, ja pretendents ir apvienība, tad vismaz viena apvienības dalībnieka rīcībā jābūt šādiem speciālistiem, kuriem iepriekšējo 3 (trīs) gadu laikā (2021., 2022., un 2023. un 2024. gadā līdz piedāvājuma iesniegšanas termiņa beigām) ir bijusi pieredze kā attiecīgajam speciālistam informācijas sistēmu vai to papildinājumu izstrādes projektā, kurš ir ieviests un darbojas produkcijas vidē un šī projekta (izstrādes vai papildinājumu) kopējā summa ir ne vismaz 40 000,00 EUR (četrdesmit tūkstoši euro, 00 centi) bez PVN:
     1. vismaz 1 (viens) IT projektu vadītājs;
     2. vismaz 1 (viens) testētājs;
     3. vismaz 1 (viens) programmētājs ar nosacījumu, ka izstrādē speciālists izmantojis Kubernetes mikroservisus un PostgreSQL datubāzi;
     4. vismaz 1 (viens) programmētājs ar nosacījumu, ka speciālists ir veicis Native mobilās lietotnes izstrādi vai izmaiņu ieviešanu Android un iOS operētājsistēmām;
     5. vismaz 1 (viens) drošības un veiktspējas speciālists.
  2. Ja nolikuma 17.2.1. - 17.2.5.punktos minētajām prasībām atbilst viens speciālists, pretendents ir tiesīgs pierādīt savu atbilstību šajos punktos izvirzītajām prasībām, iesniedzot informāciju par vienu speciālistu, kura kvalifikācija un pieredze atbilst nolikuma 17.2.1. - 17.2.5.punktam, izņemottestētāja un programmētāja amatus, kur pretendents nav tiesīgs piesaistīt vienu un to pašu personu**.**

1. **Pretendentu atlases dokumenti**
   1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz šādi dokumenti:
      1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
      2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums;
      3. Pretendenta sagatavota informācija par pretendenta pieredzi iepriekšējo 3 (trīs) gadu (2021., 2022., un 2023. un 2024. gadā līdz piedāvājuma iesniegšanas termiņa beigām) laikā atbilstoši nolikuma 17.1.1. punkta prasībām. Informācija jāiesniedz saskaņā ar zemāk norādīto tabulu Nr.1:

Tabula Nr.1

| **Nr.p.k.** | **Pasūtītājs** | **Pasūtītāja kontaktpersona un kontakttālrunis** | **Pakalpojuma sniegšanas laika periods** | **Pakalpojuma apjoms (projekta kopējā summa EUR bez PVN) un īss apraksts** |
| --- | --- | --- | --- | --- |
| 1. |  |  |  |  |

* + 1. Pretendenta sagatavota informācija par pretendenta pieredzi iepriekšējo 3 (trīs) gadu (2021., 2022., un 2023. un 2024. gadā līdz piedāvājuma iesniegšanas termiņa beigām) laikā atbilstoši nolikuma 17.1.2. punkta prasībām. Informācija jāiesniedz saskaņā ar zemāk norādīto tabulu Nr.2:

Tabula Nr.2

|  |  |  |  |  |
| --- | --- | --- | --- | --- |
| **Nr.p.k.** | **Pasūtītājs, Pasūtītāja kontaktpersona un kontakttālrunis** | **Projekta priekšmets, īss apraksts** | **Pakalpojuma sniegšanas laika periods** | **Izmantotā tehnoloģija** |
| 1. |  |  |  |  |

* + 1. Pretendenta sagatavota informācija par pretendenta piesaistītajiem speciālistiem un to pieredzi iepriekšējo atbilstoši nolikuma 17.2.punkta prasībām. Informācija jāiesniedz saskaņā ar zemāk norādīto tabulu Nr.3:

Tabula Nr.3

|  |  |  |  |
| --- | --- | --- | --- |
| **- Nr.p.k.** | **Vārds, uzvārds** | **Pienākumi pakalpojuma sniegšanā** | **Īss pieredzes apraksts** *(projekts/līguma nosaukums, saite uz veiktajiem darbiem, izmantotās tehnoloģijas, projekta kopējā summa, Pasūtītājs un kontaktpersona.)* |
| 1. |  |  |  |
| ... |  |  |  |

* + 1. **Attiecībā par visiem piedāvājumā norādītajiem speciālistiem jāiesniedz šo speciālistu apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par iepirkuma uzvarētāju, un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un norādīto speciālistu.**
    2. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām. Pretendents iesniedz šajā punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām.
    3. Ja apakšuzņēmējs, kura veicamo darbu vērtība ir vismaz 10 000 euro vai persona, uz kuru iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms (vērtība), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Pretendents iesniedz punktā minēto vienošanos, ja pretendents darbu izpildē plāno piesaistīt apakšuzņēmēju, kura sniedzamo darbu vērtība ir vismaz 10 000 euro, pievienojot informāciju par apakšuzņēmēja paraksta tiesīgajām amatpersonām.
    4. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

1. **Finanšu piedāvājums**
   1. Finanšu piedāvājums jāsagatavo saskaņā ar Finanšu piedāvājuma formu (3.pielikums).
      1. Pretendentam jāiekļauj cenās visas nodevas, nodokļi un pārējās izmaksas, kuras ir nepieciešamas un saistošas uzņēmējam. Cenās jāiekļauj arī pieskaitāmie izdevumi un pārējās izmaksas, lai nodrošinātu visa darba procesa izpildi. Vienību cenās nav jāiekļauj pievienotās vērtības nodoklis.
      2. Finanšu piedāvājumā visām vienību cenām un izmaksām jābūt norādītām euro un ar 2 (diviem) cipariem aiz komata.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
   2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis pretendentam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
   4. Izvērtējot pretendenta finanšu piedāvājumu, Komisija pārbauda tā atbilstību iepirkuma nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   5. Komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53.pantu.
   6. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
   7. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   8. Attiecībā uz pretendentu, kas atbilst iepriekš minētajām nolikuma prasībām un kuram būtu piešķiramas līguma slēgšanas tiesības, iepirkuma komisija veiks pārbaudi, vai uz attiecīgo pretendentu nav attiecināmi nolikuma 15.punktā noteiktie izslēgšanas gadījumi.
2. **Piedāvājuma izvēles kritērijs**
   1. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu. Iepirkuma komisija izvēlas piedāvājumu **ar zemāko cenu.**
   2. Ja divi vai vairāki pretendenti ir piedāvājuši vienādu cenu (visu izmaksu kopsumma), pasūtītājs izvēlas to pretendentu, kuram ir zemākā cena Finanšu piedāvājumā norādītajā izmaksu 1.pozīcijā (neņemot vērā 1.1. un 1.2.pozīcijā norādītās cenas). Izšķirošais kritērijs, ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmuma par iepirkuma procedūras rezultātiem pieņemšana un paziņošana**
   1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkuma procedūras rezultātiem pieņem komisija saskaņā ar nolikuma 21.punktā noteikto piedāvājumu vērtēšanas kārtību.
   4. Pasūtītājs 3 (triju) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot uzvarētāja piedāvājuma cenu, kā arī noraidītajam pretendentam tā iesniegtā piedāvājuma noraidīšanas iemeslus;
4. **Lēmums par iepirkuma procedūras pārtraukšanu**

Komisija var jebkurā brīdī pārtraukt iepirkuma procedūru, ja tam ir objektīvs iemesls.

1. **Iepirkuma līguma noslēgšana**
   1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgti uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
   2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
   3. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **PIELIKUMI**

1.pielikums – Pieteikuma forma;

2.pielikums - Tehniskā specifikācija;

3.pielikums – Finanšu piedāvājuma forma;

4.pielikums – Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

1.pielikums

Iepirkuma procedūras nolikumam

“Rīgas satiksmes mobilās lietotnes papildus funkcionalitāšu izstrāde”

Identifikācijas Nr. RS/2024/76

**PIETEIKUMA IESNIEGŠANAS FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

**“Rīgas satiksmes mobilās lietotnes papildus funkcionalitāšu izstrāde”**

identifikācijas Nr. RS/2024/76

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. Nr.** |  |
| **E-pasta adrese** |  |

1. **PIETEIKUMS**

Iepazinušies ar iepirkuma nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma nolikuma prasībām.

Iesniedzot piedāvājumu, mēs apliecinām, ka esam iepazinušies ar konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir[[1]](#footnote-2) - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

Iepirkuma procedūras nolikumam

“Rīgas satiksmes mobilās lietotnes papildus funkcionalitāšu izstrāde”

Identifikācijas Nr. RS/2024/76

**TEHNISKĀ SPECIFIKĀCIJA**

**RP SIA “Rīgas satiksme” mobilās lietotnes papildu funkcionalitāšu izstrāde**

1. Dokumenta mērķis, izmantošanas nosacījumi un mērķa auditorija

Šīs tehniskās specifikācijas mērķis ir definēt prasības Rīgas pašvaldības SIA "Rīgas satiksme" (turpmāk tekstā – Pasūtītājs) *mobilās lietotnes* (turpmāk tekstā – Mobilā lietotne) papildu funkcionalitāšu izstrādei, garantijas pakalpojumu sniegšanai (viss kopā turpmāk tekstā – Pakalpojums).

Tehniskā specifikācija ir Pasūtītāja izstrādāts dokuments, kas paredzēts, lai iepirkuma procedūras rezultātā noslēgtu līgumu par *RP SIA “Rīgas satiksme”**Mobilās lietotnes papildu funkcionalitāšu izstrādes darbiem,* kā arī nodrošinātu prasību vienotu izpildi iepirkuma līguma izpildes gaitā.

1. Termini un saīsinājumi

Lai nodrošinātu vienotu izpratni par dokumentā lietotajiem terminiem un saīsinājumiem, tabulā tiek sniegti to skaidrojumi.

|  |  |  |
| --- | --- | --- |
| **Termini** | | |
| ***Nr.p.k.*** | ***Termins*** | ***Definīcija*** |
|  | Avārija | Problēma, kas izraisa pilnīgu Sistēmas apstāšanos un / vai funkciju nepieejamību. |
|  | Kļūda, ko nevar apiet | Problēma, ko izraisījusi Sistēmas programmatūras kļūda, vai nekorekta darbība un kas rada ievērojamus funkcionalitātes zudumus un nav zināms problēmas apiešanas risinājums, bet ir iespējams darbu turpināt ierobežotā režīmā. |
|  | Kļūda, ko var apiet | Problēma, kas izraisa minimālus iespēju un/vai funkciju zudumus, ietekme uz Sistēmu ir mazsvarīga vai sagādā neērtības. |
|  | Neprecizitāte | Problēma, kas neizraisa iespējamus zudumus un ir uzskatāma par Sistēmas programmatūras kļūdu, neprecizitāti vai nekorektu darbību, kas rada nelielu ietekmi uz darbu Sistēmā. |
|  | Konsultācija | Situācija, kad Pasūtītājam ir nepieciešams saņemt atbalstu noteiktu jautājumu risināšanai vai papildu informācijas iegūšanai par Sistēmu un tās funkcionālajām iespējām, tajā skaitā apmācību veikšanai darbam ar Sistēmu, un provizorisko izmaiņu novērtējumu. |
|  | Reakcijas laiks | Laika periods no pieteikuma saņemšanas brīža, kad ir sniegta vai reģistrēta pilna apjoma pieteikuma informācija, līdz brīdim, kad tiek iesniegta reakcijas laika atbilde, kurā iekļauj vismaz šādu informāciju: izskaidrots problēmas cēlonis (ja tas ir zināms), izskaidrots veids, kā tiks novērsta un atrisināta problēma, vai sniegta informācija, pagaidu risinājuma ieviešanas un/vai novēršanas laiks un/vai plāns, nepieciešamās un/vai veicamās darbības, kas palīdzētu problēmu lokalizēt vai minimizēt tās ietekmi. |
|  | Pastāvīgā risinājuma piegādes termiņš jeb atrisināšanas laiks vai pagaidu risinājuma piegādes termiņš | Laika periods no reakcijas laika atbildes saņemšanas un apstiprināšanas brīža, līdz brīdim, kad pakalpojumu sniedzējs ir nodrošinājis risinājumu, pēc kura vairs nav iespējams atkārtot pieteikto problēmu, vai arī ir veicis darbības, kas samazina attiecīgā pieteikuma kategoriju uz zemāku. |
| **Saīsinājumi** | | |
| ***Nr.p.k.*** | ***Saīsinājums*** | ***Pilnais nosaukums un skaidrojums, ja nepieciešams*** |
|  | API | Application Programming Interface – piekļuves programmsaskarnes, lai komunicētu ar DBS, RSPS un maksājumu servisa sniedzēju, kā arī izgūtu atskaites no šīm sistēmām. |
|  | APS | Autostāvvietu pārvaldības sistēma – sistēma, kurā tiek definētas autostāvvietas zonas, tarifi un darba laiki, tiek izsniegtas un anulētas iedzīvotāja atļaujas, kā arī tiek pārvaldītas priekšapmaksas un pēcapmaksas. |
|  | DBS | Digitālo biļešu sistēma – sistēma, kurā tiek veikta lietotāju reģistrācija, koda biļešu veidu izgūšana, transakciju reģistrācija, biļešu saņemšana pēc veiksmīgas apmaksas un braucienu reģistrācija. Lai nodrošinātu koda biļešu izplatīšanu ikvienam tirgotājam jābūt tajā reģistrētam. |
|  | RSPS | Rīgas satiksmes mobilās lietotnes pārvaldības sistēma – sistēma, kurā tiek veikta lietotāju reģistrācija un koda biļešu iegāde, izmantojot maksājumu servisu. |

1. Pakalpojuma vispārējs apraksts
   1. Esošās situācijas apraksts

Mobilā lietotne ir ieviesta un darbojas kopš 2021. gada. Mobilā lietotne nodrošina Rīgas sabiedriskā transporta pasažieriem iespēju tiešsaistē iegādāties koda biļetes, samaksājot par pirkumu ar bankas karti, internetbanku, Apple Pay vai Google Pay, reģistrēt braucienu, iekāpjot sabiedriskajā transportlīdzeklī un noskenējot kvadrātkodu vai ievadot to manuāli, uzrādīt reģistrēto biļeti kontrolei, apskatīt darījumu un braucienu vēsturi, kā arī apskatīt maršrutu kustību sarakstus, reāllaika datus pieturvietā un kartē, plānot savu maršrutu un sekot braucienam pēc iekāpšanas sabiedriskajā transportlīdzeklī, lai neizlaistu savu pieturu.

Mobilās lietotnes lietotāju reģistrācija, koda biļešu veidu izgūšana, transakciju reģistrācija, biļešu saņemšana pēc veiksmīgas apmaksas un braucienu reģistrācija notiek, izmantojot Digitālo biļešu sistēmas (turpmāk – tekstā DBS) piekļuves programmsaskarnes (turpmāk tekstā – API) metodes.

Mobilā lietotne pieejama lejupielādei Android versijā elektroniskajā veikalā Google Play: [Rīgas satiksmes koda biļete — Lietotnes pakalpojumā Google Play](https://play.google.com/store/apps/details?id=com.flutter.rspassenger&hl=lv&gl=US), un iOS versijā – elektroniskajā veikalā App Store: [Rīgas satiksmes koda biļete on the App Store (apple.com)](https://apps.apple.com/us/app/r%C4%ABgas-satiksmes-koda-bi%C4%BCete/id1584070455). Abas mobilās lietotnes versijas izstrādātas, izmantojot Flutter SDK.

Mobilā lietotne ietver aizmugursistēmas datubāzi, pārvaldības paneli un API metodes (turpmāk tekstā viss kopā – RSPS). RSPS produkcijas, testa un izstrādes vides infrastruktūra izvietota Kubernetes klasteros (Azure Kubernetes service, 3 gab.) un PostgreSQL DB (Azure PostgreSQL flexible server, 3 gab.). Programmatūras piegādēm tiek izmantoti AZ DevOps vides RSPS zari un Azure konteineru reģistrs.

Autostāvvietu pārvaldības sistēma (turpmāk tekstā – APS) ir Pasūtītāja informācijas sistēma, kurā tiek definētas autostāvvietas zonas, tarifi un darba laiki, tiek izsniegtas un anulētas iedzīvotāja atļaujas, kā arī tiek pārvaldītas priekšapmaksas un pēcapmaksas. Datu apmaiņa ar APS komponentēm tiek nodrošināta, izmantojot APS API metodes.

* 1. Pakalpojuma apraksts

Šis Mobilās lietotnes attīstības posms paredz autostāvvietu sadaļas ieviešanu, kurā lietotājs varēs apmaksāt Rīgas valstspilsētas pašvaldības maksas autostāvvietas lietošanu priekšapmaksas veidā, izmantojot bezskaidras naudas norēķinus.

* 1. Pakalpojuma saturs

Pakalpojums ietver izstrādes darbus un garantijas darbus.

***Izstrādes darbi*** ietver risinājuma projektēšanu, programmēšanu, konfigurēšanu, testēšanu, atkļūdošanu. Izstrādes darbi ir jaunas programmatūras vai informācijas sistēmas izstrāde, standarta programmatūras vai informācijas sistēmas pielāgošana Pasūtītāja vajadzībām, papildu funkcionalitātes izstrāde esošās programmatūras vai informācijas sistēmas ietvaros, esošās programmatūras vai informācijas sistēmas funkcionalitātes izmaiņas vai migrācija uz jaunu tehnoloģisko platformu saskaņā ar Tehniskās specifikācijas prasībām.

***Akcepttestēšanas darbi*** ietver pilna cikla testēšanu pirms ieviešanas produkcijā un atbilstības pārbaudi pret tehniskajā specifikācijā noteiktajām prasībām, t.sk., konstatēto trūkumu novēršanu.

***Garantijas darbi*** ir tādu incidentu izskatīšana un novēršana, kas konstatēti un pieteikti garantijas periodā, atbilst 1., 2., 3. vai 4. kategorijai un attiecas uz izstrādes darbu rezultātā piegādāto un ieviesto programmatūras vai informācijas sistēmas funkcionalitāti, kā arī konsultācijas (5. kategorija). Garantijas darbi ir programmatūras vai informācijas sistēmas darbības nodrošināšana tādā līmenī, kāds ir noteikts Tehniskās specifikācijas sadaļā “Garantijas prasības”.

* 1. Pakalpojuma apjoms un izpildes termiņi

Izstrādes darbi, izņemot akcepttestēšana, jāveic 2 mēnešu laikā no līguma parakstīšanas dienas.

Garantija jānodrošina 12 mēnešu laikā no dienas kad Pasūtītājs ieviesis izstrādi produkcijas vidē.

1. Funkcionālās prasības

|  |  |  |
| --- | --- | --- |
| **Prasības ID** | **Apraksts** | **Izpildes kritēriji** |
| FP-1 | Izstrādāt jaunu Mobilās lietotnes sadaļu “Autostāvvietas”. | Pēc sadaļas izstrādes “Autostāvvietas” Mobilajā lietotnē ir divas neatkarīgas sadaļas: “Koda biļetes” un “Autostāvvietas”. |
| FP-2 | Sadaļā “Autostāvvietas” nodrošināt iespēju veikt priekšapmaksu par autostāvvietas lietošanu. | Sadaļā “Autostāvvietas” lietotājs var apmaksāt autostāvvietu. |
| FP-3 | Lai uzsāktu stāvvietu apmaksu, lietotājam jānorāda autostāvvietas zona, kurā lietotājs novietojis mašīnu, plānotais stāvēšanas laiks un mehāniskā transportlīdzekļa (turpmāk tekstā – automašīna) valsts reģistrācijas numurs. | * Lietotājs var izvēlēties autostāvvietas zonu no saraksta ar predefinētām vērtībām, kas izgūtas no APS, izmantojot APS API. * Lietotājs var izvēlēties plānoto stāvēšanas laiku no saraksta ar predefinētām vērtībām, kas izgūtas no RSPS, izmantojot RSPS API, piemēram, 30 minūtes. * Lietotājs var izvēlēties automašīnas valsts reģistrācijas numuru no iepriekš saglabātajiem numuriem vai ievadīt to. * Lietotājs var ievadīt automašīnas valsts reģistrācijas numuru:   1. kas sastāv no lielajiem latīņu alfabēta burtiem un / vai cipariem;   2. kas nav īsāks par 2 rakstzīmēm un nav garāks par 10 rakstzīmēm. |
| FP-4 | Saskaņā ar norādīto autostāvvietas zonu un plānoto stāvēšanas laiku pārbaudīt, vai par šo automašīnu ir jāmaksā, un pieprasīt apmaksas summu. | * APS API tiek nosūtīti šādi dati:   1. automašīnas valsts reģistrācijas numurs;   2. autostāvvietas zona;   3. stāvvietas plānotais sākuma laiks;   4. stāvvietas plānotais beigu laiks, ņemot vērā autostāvvietas zonas darba laiku, kas izgūts no APS, izmantojot APS API (t.i., ļaut izmantot un apmaksāt tikai stāvvietas darba laikā). * Ja APS API atgriež apmaksas summu ar pazīmi “rezervēt”, tā ***tiek rezervēta*** lietotāja bankas kontā. * Ja APS API atgriež apmaksas summu ar pazīmi “noņemt”, tā ***tiek noņemta*** no lietotāja bankas konta un lietotājam nav iespējas pārtraukt stāvvietu. * Ja APS API atbild, ka par šo automašīnu nav jāmaksā, tad Mobilā lietotne informē lietotāju, ka samaksa nav jāveic un kāpēc, ja tas ir zināms. * Ja APS API neko neatgriež vai atgriež kļūdu, tad Mobilā lietotne informē lietotāju par darbības traucējumiem un to, ka stāvvieta nav uzsākta un lietotājam jāmēģina atkārtot stāvvietas uzsākšanu vēlāk vai izmantot citas apmaksas iespējas. |
| FP-5 | Paziņot APS par stāvvietas pakalpojuma uzsākšanu. | * Ja apmaksas summa, ko atgrieza APS API, ir veiksmīgi rezervēta vai noņemta lietotāja bankas kontā, paziņot APS par stāvvietas pakalpojuma uzsākšanu, izmantojot APS API, nosūtot šādus datus:   1. automašīnas valsts reģistrācijas numurs;   2. autostāvvietas zona;   3. stāvvietas sākuma laiks, kas fiksēts Mobilās lietotnes aizmugursistēmā pēc servera lokālā laika;   4. stāvvietas plānotais beigu laiks, ņemot vērā autostāvvietas zonas darba laiku, kas izgūts no APS, izmantojot APS API (t.i., ļaut izmantot un apmaksāt tikai stāvvietas darba laikā). * Ja APS API neko neatgriež vai atgriež kļūdu, tad Mobilā lietotne informē lietotāju par darbības traucējumiem un atkārtoti sūta pieprasījumu, izmantojot APS API, ik pēc 30 sekundēm, kamēr nesaņems apstiprinošo atbildi. |
| FP-6 | Pārtraukt stāvvietas pakalpojumu var, ja apmaksas summa tika rezervēta, nevis noņemta. | * Lietotājam nav iespējas pārtraukt stāvvietas pakalpojumu, ja ir izvelēts un apmaksāts minimālais stāvēšanas laiks (t.i., apmaksas summa ir noņemta no lietotāja bankas konta). |
| FP-7 | Pārtraucot stāvvietas pakalpojumu, pieprasīt apmaksas summu. | * Lietotājam ir iespēja pārtraukt stāvvietas pakalpojumu pirms beidzies plānotais stāvēšanas laiks, ja ir izvelēts laiks, kas pārsniedz minimālo stāvēšanas laiku * Ja lietotājs izvēlās pārtraukt stāvēšanu, APS API tiek nosūtīti šādi dati:   1. automašīnas valsts reģistrācijas numurs;   2. autostāvvietas zona;   3. stāvvietas sākuma laiks, kas fiksēts Mobilās lietotnes aizmugursistēmā pēc servera lokālā laika;   4. stāvvietas faktiskais beigu laiks. * Ja APS API atgriež apmaksas summu, tā tiek noņemta no lietotāja bankas konta. * Ja APS API neko neatgriež vai atgriež kļūdu, tad Mobilā lietotne informē lietotāju par darbības traucējumiem un atkārtoti sūta pieprasījumu, izmantojot APS API, ik pēc 30 sekundēm:   1. tiklīdz APS API atgriež summu apmaksai, tā tiek noņemta no lietotāja bankas konta;   2. ja summa apmaksai netiek saņemta no APS API līdz plānotā stāvēšanas laika beigām, beidzoties plānotajam stāvēšanas laikam no lietotāja bankas konta tiek noņemta naudas summa, kas tika rezervēta uzsākot stāvvietu. |
| FP-8 | Sadaļā “Autostāvvietas” nodrošināt iespēju apskatīt maksājumu vēsturi. | Lietotājam ir iespēja apskatīt autostāvvietas pakalpojumu maksājumu vēsturi par pēdējiem 4 mēnešiem, kas ietver vismaz šādus datus:   1. maksājuma datums; 2. autostāvvietas zona; 3. faktiskais stāvēšanas laiks stundās un minūtēs; 4. maksājuma summa; 5. valsts reģistrācijas numurs. |
| FP-9 | Sadaļā “Mans profils” nodrošināt iespēju saglabāt automašīnas reģistrācijas numuru, lai, veicot autostāvvietas apmaksu, tas nebūtu katru reizi jāievada, kā arī nodrošināt iespēju dzēst to. | * Lietotājs var ievadīt automašīnas valsts reģistrācijas numuru:   1. kas sastāv no lielajiem latīņu alfabēta burtiem un / vai cipariem;   2. kas nav īsāks par 2 rakstzīmēm un nav garāks par 10 rakstzīmēm. * Lietotājam ir iespēja saglabāt ievadīto valsts reģistrācijas numuru. * Lietotājam ir iespēja dzēst saglabāto valsts reģistrācijas numuru. * Lietotājam ir iespēja vienlaikus saglabāt līdz 5 valsts reģistrācijas numuriem. |
| FP-10 | Ja ir noteikta bezmaksas stāvēšana, neļaut lietotājam maksāt par stāvvietu šajā dienā. | * Mobilajā lietotnē tiek rādīts paziņojums par to, ka šodien ir bezmaksas stāvēšana. * Bezmaksas stāvēšanas datumi tiek iegūti, izmantojot APS API. * Neļaut lietotājam maksāt par stāvvietu par periodu, kad ir noteikta bezmaksas stāvēšana. |
| FP-11 | Nodrošināt iespēju apskatīt tarifus autostāvvietas zonās (Pasūtītājam, slēdzot līgumu, ir tiesības atteikties no šīs prasības izstrādes). | Norēķiniem ir jānorāda apmaksas summa un APS definētais tarifs par konkrēto zonu. |
| FP-12 | Nodrošināt atgādinājuma paziņojumus par stāvvietas apmaksas termiņa beigām un stāvvietas izmantošanu, ja tā pārsniedz 1 stundu (Pasūtītājam, slēdzot līgumu, ir tiesības atteikties no šīs prasības izstrādes). | * 15 un / vai 5 minūtes pirms stāvvietas apmaksas termiņa beigām Mobilā lietotne nosūta lietotājam atgādinājuma paziņojumu, ka stāvvietas apmaksa drīz tiks pabeigta. * Reizi stundā Mobilā lietotne nosūta lietotājam atgādinājuma paziņojumu, ka stāvvieta joprojām tiek apmaksāta un rezervētais stāvvietas laiks ir līdz plkst. HH:MM. |

1. Nefunkcionālās prasības

|  |  |  |
| --- | --- | --- |
| **Prasības ID** | **Apraksts** | **Izpildes kritēriji** |
| NP-1 | Pārstrādāt Mobilās lietotnes saskarni, saskaņā ar funkcionālajiem skatiem (*wireframes*) un / vai dizaina skicēm, kuras nodrošina Pasūtītājs. | * Izstrādātās Mobilās lietotnes skati funkcionē (pārvietošanās starp skatiem, pogu aktivizācija / deaktivizācija un skatu pieejamība / nepieejamība atkarībā no noteiktajiem nosacījumiem u.tml.) atbilstoši funkcionālajos skatos (wireframes) un dizaina skatos paredzētajam. * Izstrādātās Mobilās lietotnes skatu vizuālais noformējums (elementu izmēri, krāsas, fonti, izvietojums, noapaļojumu rādiusi u.tml.) precīzi atbilst dizaina skatos paredzētajam, ņemot vērā dažādus viedtālruņu ekrānu izmērus. |
| NP-2 | Mobilās lietotnes saskarne ir trīs valodās: latviešu, angļu un ukraiņu valodā. | * Visi Mobilās lietotnes saskarnes teksti (pogu nosaukumi, paziņojumi, operatīvās ziņas, darījumu un braucienu vēsture, rēķini, u.c.) ir pārtulkoti latviešu, angļu un ukraiņu valodā. * Noklusējuma valoda ir latviešu. * Ja lietotājs ir iestatījis Mobilajā lietotnē latviešu valodu, sadaļu “Maršruti un laiki” rādīt latviešu valodā. * Ja lietotājs ir iestatījis Mobilajā lietotnē angļu vai ukraiņu valodu, sadaļu “Maršruti un laiki” rādīt angļu valodā. |
| NP-3 | Mobilajai lietotnei jāatbilst digitālās vides piekļūstamības prasībām (WCAG 2.1 AA) | * Veiktajiem darbiem jāatbilst standartā LVS EN 301549 "IKT produktu un pakalpojumu piekļūstamības prasības" minētajām prasībām. * Izstrādātājs ir veicis izstrādātās Mobilās lietotnes pārbaudi par atbilstību digitālās vides piekļūstamības AA līmeņa prasībām. * Izstrādātājs ir sagatavojis un iesniedzis Pasūtītājam atskaiti par veiktajiem piekļūstamības testiem un apliecinājumu par atbilstību piekļūstamības prasībām (WCAG 2.1 AA). |
| NP-4 | Sagatavot Mobilās lietotnes dokumentāciju, tās saturu, dokumentu veidus, noformējumu un iesniegšanas kārtību, saskaņojot ar Pasūtītāju. | * Dokumentācija atbilst ar Pasūtītāju saskaņotajām prasībām. * Dokumentācija iesniegta ar Pasūtītāju saskaņotajā kārtībā kopā ar pieņemšanas un nodošanas aktu par izpildītajiem darbiem. |
| NP-5 | Nodot visas autora mantiskās un izņēmuma tiesības uz visiem darbu rezultātā radītajiem un pilnā apmērā apmaksātajiem autortiesību objektiem. | * Mantiskās tiesības nodotas ar pieņemšanas un nodošanas aktu par izpildītajiem darbiem. |
| NP-6 | Lai nodrošinātu uzskaitīto darbu veikšanu, Pasūtītājs nodrošina:   1. piekļuvi Mobilās lietotnes pirmkodam; 2. piekļuvi Mobilās lietotnes aizmugursistēmas datubāzei, pārvaldības panelim un API metodēm; 3. piekļuvi izstrādes un testa videi; 4. piekļuvi citiem resursiem un infrastruktūras objektiem, ja izstrādes laikā tiek konstatēta šāda nepieciešamība. | * Izpildītājs pieteicis Pasūtītāja noteiktajā kārtībā un Pasūtītājs nodrošinājis piekļuvi Mobilās lietotnes pirmkodam. * Izpildītājs pieteicis Pasūtītāja noteiktajā kārtībā un Pasūtītājs nodrošinājis piekļuvi Mobilās lietotnes aizmugursistēmas datubāzei, pārvaldības panelim un API metodēm. * Izpildītājs pieteicis Pasūtītāja noteiktajā kārtībā un Pasūtītājs nodrošinājis piekļuvi izstrādes un testa videi. * Izpildītājs pieteicis Pasūtītāja noteiktajā kārtībā un Pasūtītājs nodrošinājis piekļuvi citiem resursiem un infrastruktūras objektiem, ja izstrādes laikā tiek konstatēta šāda nepieciešamība. |

1. Prasības nodevumu piegādei, testēšanai un pieņemšanai

|  |  |  |
| --- | --- | --- |
| **Prasības ID** | **Apraksts** | **Izpildes kritēriji** |
| PTP-1 | Veikt Lietotnes pilna cikla testēšanu izstrādes vidē. | * Izstrādātājs ir sagatavojis un iesniedzis Pasūtītājam nodevuma testēšanas protokolu, kas apliecina testēšanas veikšanu izstrādes vidē pirms piegādes. |
| PTP-2 | Sagatavot un iesniegt Pasūtītājam programmatūras un konfigurēšanas nodevumu kopā ar instrukciju Pasūtītāja sistēmas administratoram par nodevuma ieviešanu Pasūtītāja testa vidē vai nodrošināt nodevuma uzstādīšanu Pasūtītāja testa vidē. | * Izstrādātājs ir sagatavojis un iesniedzis Pasūtītājam instrukciju par piegādes uzlikšanu Pasūtītāja testa vidē   VAI   * Izpildītājs, saskaņojot ar Pasūtītāju, ir uzstādījis piegādi Pasūtītāja testa vidē. |
| PTP-3 | Ja Pasūtītājs, veicot piegādātā nodevuma pārbaudi testa vidē, ***konstatē*** nepilnības vai trūkumus, novērst tos un atkārtoti izpildīt Tehniskās specifikācijas PTP-1 un PTP-2 prasību. | * Pasūtītājs ir veicis nodevuma pārbaudi. * Pasūtītājs ir reģistrējis testēšanas laikā konstatētās nepilnības un trūkumus Pasūtītāja AZ DevOps vidē un ir pieteicis tos Izstrādātājam. * Izstrādātājs ir veicis pieteikto nepilnību un trūkumu novēršanu. * Izstrādātājs ir atkārtoti sagatavojis un iesniedzis Pasūtītājam nodevuma testēšanas protokolu, kas apliecina testēšanas veikšanu izstrādes vidē pirms piegādes. * Izstrādātājs ir sagatavojis un iesniedzis Pasūtītājam instrukciju par piegādes uzlikšanu Pasūtītāja testa vidē   VAI   * Izpildītājs, saskaņojot ar Pasūtītāju, ir uzstādījis piegādi Pasūtītāja testa vidē. |
| PTP-4 | Ja Pasūtītājs, veicot piegādātā nodevuma pārbaudi testa vidē, ***nekonstatē*** nepilnības vai trūkumus, sagatavot un iesniegt Pasūtītājam programmatūras un konfigurēšanas nodevumu kopā ar instrukciju Pasūtītāja sistēmas administratoram par nodevuma ieviešanu Pasūtītāja produkcijas vidē. | * Pasūtītājs ir veicis nodevuma pārbaudi. * Pasūtītājs ir apstiprinājis, ka nav konstatējis nepilnības vai trūkumus nodevumā. * Izpildītājs ir sagatavojis un iesniedzis Pasūtītājam instrukciju par piegādes uzlikšanu Pasūtītāja produkcijas vidē. |
| PTP-5 | Ja Pasūtītājs, veicot piegādātā nodevuma pārbaudi produkcijas vidē, ***konstatē*** nepilnības vai trūkumus, novērst tos un atkārtoti izpildīt Tehniskās specifikācijas PTP-1, PTP-2, PTP-3 un PTP-4. | * Pasūtītājs un Izpildītājs ir atkārtoti izpildījuši PTP-1, PTP-2, PTP-3 un PTP-4 prasības. |
| PTP-6 | Veicot risinājuma piegādi, Pasūtītājs veic izmaiņas esošajā Mobilās lietotnes dokumentācijā atbilstoši Tehniskās specifikācijas NP-3 prasību. | * Nepieciešamības gadījumā Izpildītājs ir papildinājis vai precizējis Mobilās lietotnes dokumentāciju, saskaņā ar piegādes ietvaros veiktajām izmaiņām. |
| PTP-7 | Pēc Pasūtītāja pieprasījuma sniegt atbalstu Mobilās lietotnes publicēšanā App Store un Google Play elektroniskajos veikalos. | * Mobilās lietotnes notestētās un strādājošās versija ir publicēta elektroniskajos veikalos. |

1. Garantijas prasības

|  |  |  |
| --- | --- | --- |
| **Prasības ID** | **Apraksts** | **Izpildes kritēriji** |
| GP-1 | Nodrošināt garantiju izstrādes darbiem. | * Izpildītājs nodrošina garantijas saistību izpildi, ievērojot reakcijas un novēršanas laikus atbilstoši garantijas pieteikumu kategorijām. |
| GP-2 | Avārijas novēršana  (***1. kategorijas pieteikums***) | * Reakcijas laiks ir ne ilgāk kā 2 stundas ar pagaidu risināšanas darba izpildi 4 stundu laikā un pastāvīga risinājuma piegādi ne ilgāk kā 24 stundu laikā. |
| GP-3 | Kļūdas, ko nevar apiet, novēršana (***2. kategorijas pieteikums***) | * Reakcijas laiks ir ne ilgāk kā 4 stundas ar pagaidu risināšanas darba izpildi 8 stundu laikā un pastāvīga risinājuma piegādi ne ilgāk kā 48 stundu laikā. |
| GP-4 | Kļūdas, ko var apiet, novēršana  (***3. kategorijas pieteikums***) | * Reakcijas laiks ir ne ilgāk kā 8 stundas ar pagaidu risināšanas darba izpildi 24 stundu laikā un pastāvīga risinājuma piegādi ne ilgāk kā 72 stundu laikā. |
| GP-5 | Neprecizitātes novēršana  (***4. kategorijas pieteikums***) | * Reakcijas laiks ir ne ilgāk kā 2 darbdienas ar pastāvīga risinājuma piegādi ne ilgāk kā 5 darbdienas. |
| GP-6 | Konsultācijas nodrošināšana  (***5. kategorijas pieteikums***) | * Reakcijas laiks ir ne ilgāk kā 3 darbdienas. |
| GP-7 | Pasūtītājs reģistrē garantijas pieteikumus AZ DevOps un piesaka Izpildītājam. | * Pasūtītājs piesaka garantijas pieteikumu Izpildītājam e-pastā, norādot saiti uz pieteikuma aprakstu AZ DevOps vidē. * Avārijas vai kļūdas, ko nevar apiet gadījumā, Pasūtītājs var pieteikt garantijas gadījumu telefoniski. * Izpildītājs ir telefoniski sasniedzams 24 stundas dienā 7 dienas nedēļā. |

1. Tehniskie un organizatoriskie drošības pasākumi datu aizsardzības nodrošināšanai saskaņā ar Vispārīgo datu aizsardzības regulu (GDPR)

Pasūtītājs ir apņēmies ievērot zemāk norādītās prasības, tāpēc Sistēmas izstrādātājam ir jāievēro šīs prasības jebkurā no Sistēmas radīšanas procesiem:

* 1. Pasūtītājs uzņemas visu atbildību par pārziņā esošās informācijas uzglabāšanu, apstrādi un piegādi atbilstoši Latvijas Republikā spēkā esošajām fizisko personu datu aizsardzības un informācijas un komunikāciju tehnoloģiju drošības prasībām.
  2. Pasūtītājs veic pasākumus, lai nodrošinātu, ka jebkura fiziska persona, kas darbojas Pasūtītāja pakļautībā un kam ir piekļuve personas datiem, tos apstrādā atbilstoši definētai dalītai pieejai.
  3. Pasūtītājs nodrošina, ka personas, kuras ir pilnvarotas apstrādāt personas datus:

8.3.1. apņemas nodrošināt personas datu aizsardzību un konfidencialitāti;

8.3.2. ir apmācītas personas datu aizsardzības jautājumos.

* 1. datu apstrādātājs un tā darbinieki pilda šādus pienākumus:
     1. neveido nekādas informācijas vai personas datu kopijas, izņemot tās, kas nepieciešamas, lai izpildītu noteiktu procedūru vai sniegtu pakalpojumu, kas izriet no līguma, vai ar iepriekšēju datu pārziņa piekrišanu;
     2. neizmanto dokumentus un personas datus citiem mērķiem nekā tie, kas izriet no personas datu apstrādes, izņemot normatīvajos aktos noteiktos izņēmumus;
     3. neizpauž dokumentus un informāciju trešajām pusēm, ja vien normatīvajos aktos nav noteiktas tiesības tos saņemt;
     4. veic visu iespējamo, lai nepieļautu personas datu piesavināšanos vai krāpnieciskas darbības ar personas datiem.
  2. Pasūtītājs nodrošina integrētās datu aizsardzības un datu aizsardzības pēc noklusējuma principu attiecināšu uz noteiktajām procedūrām unsniegtajiem pakalpojumiem.
  3. Pasūtītājs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam, tostarp attiecīgā gadījumā cita starpā:
     1. personas datu pseidonimizāciju un šifrēšanu;
     2. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
     3. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
     4. procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
  4. Pasūtītājs nodrošina visus aizsardzības pasākumus, lai īstenotu personas datu aizsardzību pret jebkādu nejaušu vai nelikumīgu iznīcināšanu, nejaušu zudumu, pārveidošanu, neatļautu izplatīšanu vai pieeju gadījumos, kad personas datu apstrāde ietver datu pārraidi tīklā, kā arī pret jebkuru citu nelikumīgu apstrādes vai komunikācijas ar neautorizētām personām formu.
  5. Pasūtītājs nodrošina šādu prasību izpildi:
     1. lietotāji, kas veic sistēmas administrēšanas darbu, izmanto īpašus lietotāju kontus (turpmāk – sistēmas administratora konts), kas netiek izmantoti ikdienas darbību veikšanai;
     2. katrs reģistrēta lietotāja konts ir saistīts ar konkrētu fizisko personu. Ja tiek izmantoti konti, kas nav piesaistāmi konkrētai fiziskai personai (turpmāk – sistēmkonti), tad jābūt iestrādātiem tehniskiem līdzekļiem, kas novērš iespēju reģistrētiem lietotājiem izmantot sistēmkontus;
     3. ja netiek izmantota daudzfaktoru autentifikācija, tas ir, viens atribūts, kam nav statiska daba (piemēram, kodu kalkulators, vienreiz lietojams īsziņas kods), un vismaz viens cits atribūts, tad reģistrētiem lietotājiem obligāti jālieto paroles;
     4. lietotāja paroles garums nav mazāks par deviņiem simboliem un satur vismaz vienu lielo latīņu alfabēta burtu, mazo latīņu alfabēta burtu, ciparu vai speciālu simbolu;
     5. lietotāja paroles aizliegts elektroniski glabāt un transportēt nešifrētā veidā arī lietotāja autentifikācijas procesa ietvaros, izņemot šī pielikuma 8.8.7. punktā minēto gadījumu;
     6. lietotāja parole ievadīšanas brīdī lietotājam netiek pilnībā attēlota;
     7. lietotāja parole, kas nosūtīta publiskā datu pārraides tīklā nešifrētā veidā ir lietojama vienu reizi un derīga ne ilgāk kā 72 stundas pēc tās nosūtīšanas;
     8. nav pieļaujama funkcionalitāte, kas atļauj lietotājam saglabāt savu paroli tā, lai tā turpmākajās pieslēgšanas reizēs nav jāievada;
     9. iekārtām, tai skaitā infrastruktūras iekārtām, kas nodrošina funkcionēšanu, netiek izmantotas noklusējuma (ražotāja vai izplatītāja uzstādītās) paroles;
     10. tiek nodrošināta auditācijas pierakstu veidošana un uzglabāšana par katru piekļuvi informācijas sistēmai, ierakstu, ieraksta labojumu vai dzēšanu ne ilgāk par vienu gadu pēc ieraksta izdarīšanas, ja vien normatīvie akti neparedz garāku glabāšanas termiņu, uzglabājot auditācijas pierakstus vai to kopijas atsevišķi no personas datiem un fiksējot datumu, laiku un personu, kura veikusi personas datu apstrādi;
     11. jebkura piekļuve personas datiem ir izsekojama līdz konkrētam lietotāja kontam vai interneta protokola (IP) adresei;
     12. jābūt uzliktiem visiem pieejamajiem programmatūras atjauninājumiem, iepriekš izvērtējot to nepieciešamību;
     13. visās valdījumā esošajās galalietotāju iekārtās, kas ikdienā tiek izmantotas, lai pieslēgtos personas datiem, jābūt iekļautai pretvīrusu funkcionalitātei;
     14. funkcionalitāte ir izpildāma ar minimāli iespējamām tiesībām;
     15. katram lietotājam parole ir obligāti jāmaina ne vēlāk kā pēc 90 dienām, taču paroli aizliegts pašrocīgi mainīt biežāk nekā divas reizes 24 stundu laikā;
     16. lietotāja parole jāizvēlas tā, lai tā nesakristu ne ar vienu no piecām iepriekšējām lietotāja parolēm;
     17. piecas secīgas reizes nepareizi ievadot lietotāja konta paroli, šis konts (izņemot administratora kontu) nekavējoties tiek bloķēts;
     18. ar administratora kontu piekļūt personas datiem, izmantojot iekārtas, kas atrodas ārpus Pasūtītāja telpām, kā arī iekārtas, kas neatrodas Pasūtītāja valdījumā, iespējams, tikai izmantojot daudzfaktoru autentifikāciju;
     19. fiziski piekļūt iekārtām atļauts vienīgi pilnvarotām personām;
     20. auditācijas pieraksti tiek veidoti, nodrošinot, ka tajos norādītais laiks sakrīt ar faktiskā notikuma koordinēto pasaules laiku (UTC) ar vienas sekundes precizitāti;
     21. tiek nodrošināta auditācijas pierakstu satura plānveida uzraudzība un analīze, lai konstatētu drošības incidentus;
     22. lietotājiem redzamie kļūdu paziņojumi satur tikai minimāli nepieciešamo informāciju, lai lietotājs pašrocīgi vai ar atbalsta personāla palīdzību atrisinātu kļūdu;
     23. plūsma starp personas datiem un tās lietotājiem, kā arī starp personas datu apstrādes sistēmām tiek kontrolēta, piemēram, izmantojot ugunsmūri;
     24. datortīkla pakalpojumi (network services), kas netiek izmantoti personas datu apstrādes sistēmas darbības nodrošināšanai, ir atslēgti;
     25. veicot izstrādi un testēšanu, nav pieļaujams radīt apdraudējumu glabāto personas datu integritātei;
     26. personas datu izvietošana ārpakalpojuma sniedzēja nodrošinātos resursos atļauta tikai tad, ja pakalpojuma sniedzējs ir juridiska persona, kas reģistrēta Eiropas Savienības vai Eiropas Ekonomikas zonas dalībvalstī, un personas dati atrodas vienīgi Eiropas Savienības vai Eiropas Ekonomikas zonas valstu teritorijā.
  6. Pasūtītājs veido personas datu rezerves kopijas, nodrošinot pakalpojumu nepārtrauktību.
  7. Pasūtītājs izstrādā informācijas resursu atjaunošanas plānu.
  8. Pasūtītājs, novērtējot atbilstīgo drošības līmeni, ņem vērā jo īpaši riskus, ko rada apstrāde, jo īpaši nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem.

*Tehniskā specifikācija sagatavota: 12.11.2024.*

**3.pielikums**

Iepirkuma procedūras nolikumam

“Rīgas satiksmes mobilās lietotnes papildus funkcionalitāšu izstrāde”

Identifikācijas Nr. RS/2024/76

**FINANŠU PIEDĀVĀJUMS  
IEPIRKUMAM**

“Rīgas satiksmes mobilās lietotnes papildus funkcionalitāšu izstrāde”

identifikācijas Nr. RS/2024/76

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, apņemas veikt iepirkuma “Rīgas satiksmes mobilās lietotnes papildus funkcionalitāšu izstrāde” priekšmetā paredzētos darbus par šādu cenu:

|  |  |  |
| --- | --- | --- |
| **Nr.p.k.** | **Pakalpojum izmaksu pozīcijas** | **Piedāvātā Līgumcena, EUR bez PVN** |
| 1. | Projekta “RP SIA “Rīgas satiksme” mobilās lietotnes papildus funkcionalitāšu izstrādes darbi” izstrādes izmaksas, tajā skaitā\*: | **0,00** |
| 1.1. | Tehniskās specifikācijas FP-11 prasības izstrādes izmaksas\*\* | **0,00** |
| 1.2. | Tehniskās specifikācijas FP-12 prasības izstrādes izmaksas\*\* | **0,00** |
| **Kopā, EUR bez PVN** | | **0,00** |

***\*Norādītajā summā neietver 1.1. un 1.2.punkta noteiktās darbu izmaksas, bet nosaka cenu kā atsevišķos 1.1. un 1.2.punktos.***

***\*\*Pasūtītājam ir tiesības attiekties no minētajām pozīcijām vai vienas pozīcijas atsevišķi.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

**4.pielikums**

Iepirkuma procedūras nolikumam

“Rīgas satiksmes mobilās lietotnes papildus funkcionalitāšu izstrāde”

Identifikācijas Nr. RS/2024/76

**LĪGUMA PROJEKTS**

Rīgā, *datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vienotais reģistrācijas Nr.40003619950, kuras vārdā saskaņā ar \_\_\_\_\_\_\_\_\_\_\_\_\_\_\_ rīkojas tās \_\_\_\_\_\_\_\_\_\_\_\_\_\_\_\_\_\_\_, turpmāk „Pasūtītājs”, no vienas puses, un

**“\_\_\_\_\_\_\_\_\_\_\_\_\_\_”**, vienotais reģistrācijas Nr. \_\_\_\_\_, kuras vārdā saskaņā \_\_\_\_\_\_ rīkojas \_\_\_\_\_\_\_\_\_\_\_\_\_, turpmāk „Izpildītājs”, no otras puses, abi kopā un arī atsevišķi saukti arī Puse/Puses, pamatojoties uz Pasūtītāja rīkotā atklātā konkursa „Rīgas satiksmes mobilās lietotnes papildus funkcionalitāšu izstrāde” (identifikācijas Nr. RS/2024/76) rezultātiem, noslēdz šādu līgumu (turpmāk Līgums):

1. **Līguma priekšmets**
   1. Pasūtītājs uzdod, un Izpildītājs apņemas veikt Rīgas satiksmes mobilās lietotnes (turpmāk – Sistēma) papildu funkcionalitāšu izstrādi (turpmāk viss kopā – izstrādes Darbi), ievērojot tehniskajā specifikācijā (Līguma 1.pielikums) un Līgumā noteiktās prasības, nodevumu kārtību, Latvijas Republikā spēkā esošos normatīvos aktus un Līguma 2.pielikumā ietverto finanšu piedāvājumu.
   2. Risku par Līgumā neparedzētiem darbiem un pakalpojumiem, kas nepieciešami Līguma pilnīgai izpildei, uzņemas Izpildītājs.
   3. Risku par Līgumā neparedzētiem darbiem un pakalpojumiem, kas nepieciešami Līguma pilnīgai izpildei, uzņemas Pasūtītājs, ja:
      1. neparedzēto darbu un pakalpojumu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
      2. neparedzētie darbi un pakalpojumi ir ierosināti pēc Pasūtītāja iniciatīvas, precizējot vai papildinot Līguma priekšmetu;
      3. Līgumā iekļautie darbi un pakalpojumi, no Izpildītāja gribas neatkarīgu iemeslu dēļ nav izpildāmi, ja netiek veikti neparedzēti darbi un pakalpojumi.
   4. Līguma 1.3. punkts nav attiecināms uz tādu pakalpojumu, kas rodas vai tiek identificēts pakalpojuma sniegšanas gaitā un kuru Izpildītājs varēja vai tam vajadzēja paredzēt pirms Līguma noslēgšanas.
   5. Ja no Izpildītāja neatkarīgu apstākļu dēļ var tikt ietekmēts pakalpojuma izpildes kalendārais plāns, Puses var vienoties par kalendārā plāna korekciju un/vai izpildes termiņa pagarināšanu. Tādā gadījumā Izpildītājs iesniedz objektīvus pierādījumus minētajiem apstākļiem.
2. **Līguma summa un norēķinu kārtība**
   1. Līguma kopējā summa par Līguma darbības laikā un ietvarā sniegtajiem izstrādes Darbiem ir **EUR \_\_\_\_\_\_\_,\_\_\_\_**  (\_\_\_\_\_\_\_\_\_\_\_\_\_ *euro* un \_\_\_\_\_\_\_ centi) bez pievienotās vērtības nodokļa (turpmāk – PVN).
   2. PVN tiek piemērots normatīvajos aktos noteiktajā apmērā un kārtībā.
   3. Pasūtītājs Līguma 1.punktā noteikto izstrādes Darbu, kas ietver Sistēmas papildu funkcionalitātes izstrādi, apmaksu veic pēc izstrādes Darbu pabeigšanas un pieņemšanas un nodošanas akta abpusējas parakstīšanas, pamatojoties uz Izpildītāja iesniegto rēķinu.
   4. Pasūtītājs rēķinu apmaksā **30 (trīsdesmit)** dienu laikā no pieņemšanas un nodošanas akta abpusējas parakstīšanas un rēķina saņemšanas brīža, pārskaitot attiecīgo summu uz Izpildītāja norādīto bankas kontu.
   5. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
3. **Līguma darbības termiņš** 
   1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
   2. Izpildītājs izstrādes Darbus nodrošina šādos termiņos:
      1. Izstrādes Darbus, izņemot akcepttestēšanu, veic ne ilgāk kā **2 (divu) mēnešu** **laikā** no Līguma parakstīšanas dienas.
      2. Pirms ieviešanas produkcijas vidē Pasūtītājs veic akcepttestu testa vidē **5 (piecu) darba dienu laikā** no izstrādes Darbu pabeigšanas.
      3. Garantijas laiks vismaz **12 mēneši** no dienas kad Pasūtītājs ieviesis izstrādi produkcijas vidē .
4. **Izstrādes Darbu veikšana, pieņemšana un nodošana**
   1. Izpildītājs Līguma 1.1.punktā norādītos izstrādes Darbus izpilda Līguma 3.punktā noteiktā termiņā.
   2. Izpildītājs pēc izstrādes Darbu pabeigšanas sagatavo un iesniedz Pasūtītājam pieņemšanas un nodošanas aktu.
   3. Pēc izstrādes Darbu pabeigšanas Izpildītājs organizē priekšlasījumu abpusēji saskaņotā laikā, bet ne vēlāk kā 3 (trīs) darba dienu laikā pēc rezultātu iesniegšanas. Priekšlasījuma ietvaros:
      1. Izpildītājs iepazīstina Pasūtītāju ar realizēto un testējamo funkcionalitāti;
      2. Izpildītājs identificē funkcionalitāti, kura ir uzsākta, bet kuras testēšana būs iespējama, veicot saistītās izstrādes, ja tādas ir.
   4. Izstrādes darbu gaitā Pasūtītājs veic izstrādāto un piegādāto izstrādes Darbu testēšanu. Pasūtītāja pilnvarotā persona par testēšanas laikā konstatētajiem trūkumiem paziņo Izpildītājam rakstiski vai Pieteikumu sistēmā saskaņā ar Tehniskajā specifikācijā noteikto kārtību.
   5. Laika periods, kurā Pasūtītājs veic akcepttestēšanu ne ilgāks kā 5 (piecu) darba dienu laikā no pieņemšanas un nodošanas akta saņemšanas brīža vai, ja rodas objektīvi iemesli, Pasūtītājs ir tiesīgs pagarināt minēto termiņu. Ja akcepttestēšana tiek atzīta par neveiksmīgu, tiek sagatavots Trūkumu akts un jāveic trūkumu novēršana, veicot nepieciešamās izstrādes un veiktā izstrāde jāiesniedz atkārtotai akcepttestēšanai.
   6. Pēc Trūkumu akta saņemšanas Izpildītājs par saviem līdzekļiem ne ilgāk kā 5 (piecu) darba dienu laikā novērš Trūkumu aktā norādītos trūkumus un nepilnības, ja tās abpusēji tiek atzītas par pamatotām, un atkārtoti uzsāk nodošanas procedūru.
   7. Ja Izpildītājs nepiekrīt Trūkumu aktā norādītajiem trūkumiem vai neatbilstībām, Puses strīda izšķiršanā vai trūkumu vai neatbilstības konstatēšanā var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka sniegtajiem izstrādes Darbiem ir trūkumi un/vai neatbilstības, Izpildītājs sedz ekspertīzes izmaksas.
   8. Izstrādes Darbi ir izpildīti ar brīdi, kad Pušu pilnvarotie pārstāvji ir parakstījuši pieņemšanas un nodošanas aktu. Izpildītājs iesniedz izstrādes Darbu nodevumu projektus un gala nodevumu dokumentus elektroniski, gala nodevumus, parakstot ar drošu elektronisko parakstu.
   9. Ja pēc izstrādes Darbu pieņemšanas un nodošanas akta abpusējas parakstīšanas līdz ieviešanai produkcijas vidē Pasūtītājs konstatē izstrādes Darbu trūkumus, kurus nebija iespējams atklāt pieņemot izstrādes Darbus, Pasūtītājam ir tiesības sagatavot Trūkumu aktu, norādot attiecīgos trūkumus un/vai neatbilstības. Šajā gadījuma Puses rīkojas atbilstoši Līguma 4.6. un 4.7.punktos noteiktajam.
   10. Izpildītājs nodod un Pasūtītājam pāriet visas Autortiesību likuma 15.pantā minētās autora mantiskās izņēmuma tiesības uz visiem Līguma izpildes rezultātā radītajiem un Pasūtītāja pilnā apmērā apmaksātajiem autortiesību objektiem, t.sk. izgatavotajiem un Pasūtītājam nodotajiem materiāliem. Izpildītājs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības uz izlemšanu, vai šī Līguma ietvaros veiktais darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).
5. **Pušu tiesības un pienākumi**
   1. Izpildītājs apņemas:
      1. veikt Līguma Tehniskajā specifikācijā noteikto un nodot izstrādes Darbus, parakstot pieņemšanas un nodošanas aktu atbilstoši Līgumā un tā pielikumos paredzētajiem noteikumiem;
      2. ievērot Pasūtītāja pilnvarotā pārstāvja norādījumus atbilstoši Līgumā paredzētajiem noteikumiem;
      3. atbildēt par Izpildītāja rīcībā nonākušo Pasūtītāja informācijas drošību (t.sk. integritāti, konfidencialitāti un pieejamību);
      4. Līguma izpildē ievērot visus noteiktos termiņus;
      5. Izstrādes Darbiem nodrošināt **12 (divpadsmit) mēnešus** garantiju (turpmāk – Garantiju) no dienas kad Pasūtītājs ieviesis izstrādi produkcijas vidē. Garantiju Izpildītājs realizē Tehniskajā specifikācijā noteiktajos termiņos, pilnībā novēršot Garantijas pieteikumā fiksētās problēmas un/vai nepilnības par saviem līdzekļiem un saviem spēkiem.
   2. Pasūtītājs apņemas:
      1. samaksāt Izpildītājam par izstrādes Darbiem saskaņā ar Līgumā noteikto;
      2. pieņemt izpildīto izstrādes Darbus Līgumā noteiktajā kārtībā;
      3. izsniegt Izpildītājam visu Līguma izpildei nepieciešamo un Pasūtītājam pieejamo dokumentu izrakstus vai kopijas elektroniskā veidā 2 (divu) darba dienu laikā pēc Izpildītāja pieprasījuma. Gadījumā, ja augstāk norādītā un Izpildītājam nepieciešamā dokumentācija tiek iesniegta vēlāk, tad kopējais izpildes termiņš pagarinās par laika posmu, par kādu tiek nokavēta nepieciešamās dokumentācijas iesniegšana Izpildītājam;
      4. sniegt atbildes uz Izpildītāja jautājumiem, kas saistīti ar Līgumu, 2 (divu) darba dienu laikā. Gadījumā, ja atbildes uz Izpildītāja uzdotiem jautājumiem tiek sniegtas vēlāk, tad kopējais izpildes termiņš pagarinās par laika posmu, par kādu tiek nokavēta atbildes sniegšana uz Izpildītāja uzdoto jautājumu/-iem pēc būtības.
      5. Pasūtītāja pilnvarotā persona par konstatētajiem izstrādes Darbu trūkumiem un/vai darbības traucējumiem paziņo Izpildītājam Pieteikumu sistēmā saskaņā ar Tehniskajā specifikācijā noteikto kārtību. Pēc bojājumu un/vai darbības traucējumu novēršanas Pasūtītāja pilnvarotā persona veic atzīmi Pasūtītāja iekšējā pieteikumu reģistrā, fiksējot laiku, cikos pieteiktais bojājums un/vai darbības trūkums novērsts.
6. **Pušu atbildība**
   1. Ja Pasūtītājs nesamaksā Izpildītājam noteiktajā termiņā, Izpildītājam ir tiesības pieprasīt no Pasūtītājam maksāt līgumsodu 0,1% (nulle, komats, vienu procentu) apmērā no apmaksājamās summas par katru nokavēto darba dienu, bet ne vairāk kā 10% (desmit procenti) no neizpildīto saistību summas.
   2. Ja Izpildītājs neievēro Līgumā noteiktos izstrādes Darbu termiņus, Pasūtītājam ir tiesības pieprasīt Izpildītājam maksāt līgumsodu 0,3% (nulle, komats, trīs procenti) apmērā no Līguma attiecīgo izstrādes Darbu summas par katru nokavēto dienu, bet ne vairāk kā 10% (desmit procenti) no Līguma kopējās summas.
   3. Gadījumā, ja Izpildītājs neievēro Līgumā noteikto termiņu garantijas darbu veikšanai, tad Pasūtītājs var pieprasīt Izpildītājam līgumsodu EUR 100,00 (viens simts *euro*) par katru nokavēto dienu, bet ne vairāk kā 10% (desmit procenti) no Līguma kopējās summas.
   4. Gadījumā, ja tiek konstatēts, ka Izpildītājs nav saskaņojis jauna apakšuzņēmēja un/vai speciālistu piesaistīšana, kas nav minēti Līguma 3.pielikumā, Līguma izpildē, tajā skaitā apakšuzņēmēja darbinieku un/vai speciālistu pakalpojumu izmantošana, Pasūtītājam ir tiesības aprēķināt Izpildītājam līgumsodu 500,00 (pieci simti *euro un 00 centi*) par katru gadījumu un liegt Izpildītājam attiecīgo apakšuzņēmēja un/vai speciālistu pakalpojumu izmantošanu līdz brīdim, kad tas ir rakstiski saskaņots ar Pasūtītāju.
   5. Puses vienojas, ka, neatkarīgi no līgumsoda samaksas, Puses viena otrai atlīdzina pamatotus tiešos zaudējumus, kas radušies šī Līguma pārkāpšanas rezultātā, kā arī līgumsoda samaksa neatbrīvo Puses no Līguma izpildes.
   6. Pasūtītājam ir tiesības ieturēt līgumsodu no Izpildītājam izmaksājamās summas, par to īpaši nepaziņojot otrai Pusei.
   7. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 2.1.punktā, apmērā.
   8. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   9. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka tā izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   10. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
7. **Personāla un apakšuzņēmēja nomaiņa**
   1. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Izpildītāja piesaistītie apakšuzņēmēji un speciālisti norādīti Līguma 3.pielikumā.
   2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
8. **Datu drošība**
   1. Ja Izpildītājs izstrādes Darbu sniegšanas ietvaros Pasūtītāja vārdā apstrādā datus, kas attiecas uz identificētu vai identificējamu personu ("personas dati"), Izpildītājs apstrādā tikai tādus personas datus, tostarp attiecībā uz to, ka Izpildītājs izmanto apakšuzņēmējus vai apakšapstrādātājus, kādi noteikti šajā Līgumā un pielikumos, kā citādi rakstiski pilnvarojis Pasūtītājs vai kā to pieprasa piemērojamie tiesību akti, īstenot atbilstošus tehniskos un organizatoriskos pasākumus, lai aizsargātu personas datus, nekavējoties informēt Pasūtītāju par jebkuru incidentu, kura rezultātā ir apdraudēta personas datu konfidencialitāte, integritāte vai drošība, un sadarboties ar Pasūtītāju, kā to prasa piemērojamie tiesību akti vai Pasūtītāja lūgums dokumentēt personas datus, datu subjektus un apstrādes darbības, kas saistītas ar pakalpojumiem saskaņā ar šo Līgumu.
   2. Puses apņemas nodrošināt datu apstrādi (tajā skaitā, bet neaprobežojoties ar fizisko personu personas datu apstrādi) atbilstoši Latvijas Republikas spēkā esošajiem normatīvajiem aktiem un Līguma 1.pielikumā noteiktajam.
   3. Izpildītājs ir informēts, ka izstrādes Darbu realizācijā ietvertie personas dati ir Pasūtītāja ierobežotas pieejamības informācija, Izpildītājs apliecina, ka ievēros Pasūtītāja noteikumus „Par informācijas pieejamības ierobežošanu”, ar kuriem Izpildītāju iepazīstina Pasūtītāja atbildīgā persona.
9. **Konfidencialitātes noteikumi**
   1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, informācija, kura ietver ziņas par Pasūtītāja informācijas sistēmām, tās konfigurācijām, Pasūtītāju, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   2. Puses apņemas nodrošināt aizsardzību konfidenciālai informācijai, kas tika sniegta šī Līguma ietvaros, no nesankcionētās izmantošanas, izplatīšanas un publikācijas.
   3. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
   4. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
   5. Jebkura veida zaudējums, kurš radās konfidencialitātes noteikumu neievērošanas rezultātā, tiek noteikts un atlīdzināts saskaņā ar spēkā esošo normatīvo aktu prasībām.
10. **Nepārvarama vara**
    1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
    2. Par nepārvaramas varas apstākļiem atzīst notikumu, kas atbilst visām šīm pazīmēm:
       1. no kā nav iespējams izvairīties, un kura sekas nav iespējams pārvarēt;
       2. kuru Līguma slēgšanas brīdī nebija iespējams paredzēt;
       3. kas nav radies Puses vai tās kontrolē esošas personas kļūdas vai rīcības dēļ;
       4. kas padara saistību izpildi ne tikai apgrūtinošu, bet arī neiespējamu.
    3. Puse, kurai iestājas Līguma 13.2.punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
    4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 13.3.punktā minētajā termiņā.
    5. Nepārvaramas varas apstākļu pierādīšanas pienākums ir Pusei, kura uz tiem atsaucas.
    6. Ja nepārvaramas varas apstākļu dēļ Līgums nav izpildāms ilgāk par 1 (vienu) kalendāro mēnesi, tad katrai Pusei ir tiesības vienpusēji atteikties no tālākas Līguma saistību izpildes.
11. **Strīdu izskatīšanas kārtība**
    1. Jebkuras nesaskaņas, domstarpības vai strīdus Puses risina savstarpēju pārrunu ceļā.
    2. Ja Puses 30 (trīsdesmit) kalendāro dienu laikā nevar vienoties, strīdus risina tiesā saskaņā ar Latvijas Republikas normatīvajiem aktiem.
12. **Līguma izbeigšanas kārtība**
    1. Līgums var tikt izbeigts pirms termiņa notecējuma, Pusēm savstarpēji vienojoties.
    2. Ja Līguma 13.punktā minētie apstākļi turpinās ilgāk par 1 (vienu) kalendāro mēnesi, jebkurai Pusei ir tiesības vienpusēji izbeigt Līgumu, par to rakstiski informējot otru Pusi vismaz 5 (piecas) dienas iepriekš.
    3. Pasūtītājs ir tiesīgs izbeigt Līgumu, ja Izpildītājs būtiski (vairāk kā 20 (divdesmit) dienas) kavē izstrādes Darbu vai to daļas izpildes termiņus vai izstrādes Darbi tiek sniegti nekvalitatīvi. Šādā gadījumā Pasūtītāja pilnvarotais pārstāvis nosūta Izpildītāja pilnvarotajam pārstāvim brīdinājumu, un, ja 5 (piecu) dienu laikā konstatētie pārkāpumi netiek novērsti, Pasūtītājs ir tiesīgs Līgumu izbeigt un piemērot līgumsodu 2 000 EUR.
    4. Pasūtītājam ir tiesības izbeigt Līgumu, par to vienu mēnesi iepriekš rakstveidā brīdinot Izpildītāju, samaksājot Izpildītājam par faktiski izpildīto izstrādes Darbu apjomu.
    5. Izpildītājs ir tiesīgs vienpusēji izbeigt Līgumu gadījumā, ja Pasūtītājs neveic maksājumus un līgumsods sasniedz 10 (desmit) % no attiecīgā Līguma summas.
    6. Pasūtītājs ir tiesīgs vienpusēji izbeigt līgumu, ja:
       1. Izpildītājs atzīts par maksātnespējīgu.
       2. Līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
    7. Ja līgums tiek izbeigts, Izpildītājs nekavējoties pārtrauc izstrādes Darbus, tiek sagatavots izstrādes Darba pieņemšanas un nodošanas akts, un Pasūtītājs samaksā Izpildītājam par visiem līdz Līguma izbeigšanas brīdim kvalitatīvi paveiktajiem izstrādes Darbiem, ieturot Līgumsodus, ja tādi ir tikuši aprēķināti. Pasūtītājs neatlīdzina Izpildītājam ar Līguma izbeigšanu saistītos zaudējumus, izņemot, ja Līgums tiek izbeigts pamatojoties uz Līguma 15.5.punktu Pasūtītāja vainas dēļ.
13. **Noslēguma jautājumi**
    1. Pasūtītāja pilnvarotais pārstāvis ir:\_\_\_\_\_\_\_\_\_\_\_\_\_\_\_\_\_\_\_\_\_\_\_.
    2. Izpildītāja pilnvarotais pārstāvis ir \_\_\_\_\_\_\_\_\_\_\_\_\_\_\_\_\_\_\_\_\_\_\_.
    3. Pušu pilnvarotie pārstāvji:
       1. uzrauga Līguma izpildi, izstrādes Darbu gaitu un termiņus, organizē darbu pieņemšanas testus;
       2. paraksta pieņemšanas un nodošanas aktus;
       3. iesniedz un nodod rēķinus apmaksai;
       4. risina jautājumus, kas saistīti ar izstrādes Darbu kvalitāti un Garantijas nodrošināšanu;
       5. sagatavo, nodod un pieņem ar izstrādes Darbu veikšanu saistītu informāciju, atbilstoši Līguma noteikumiem;
       6. risina citus ar Līguma izpildi saistītus organizatoriskus jautājumus.
    4. Par izmaiņām pilnvaroto un atbildīgo personu sarakstā, Pasūtītāja pārstāvis informē Izpildītāja pārstāvi rakstveidā, informāciju nosūtot uz Izpildītāja pilnvarotā pārstāvja elektroniskā pasta adresi. Par Izpildītāja pilnvarotā pārstāvju izmaiņām, Izpildītājs informē Pasūtītāja pārstāvi rakstveidā, informāciju nosūtot uz Pasūtītāja pārstāvja elektroniskā pasta adresi.
    5. Izstrādes Darbu rezultāti pēc attiecīgā pieņemšanas un nodošanas akta parakstīšanas ir Pasūtītāja īpašumi. Pasūtītājam ir tiesības patstāvīgi (neatkarīgi no Izpildītāja) un bez saskaņojuma ar Izpildītāju veikt izmaiņas izstrādes Darbu Nodevumos, tomēr tad uz Pasūtītāja veiktajām izmaiņām netiek attiecināta Līguma 8.1.5.punktā noteiktā Garantija.
    6. Līgumu var grozīt ar Pušu rakstveida vienošanos. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un ir abu Pušu parakstītas. Šādi Līguma grozījumi pievienojami Līgumam kā pielikumi un kļūst par Līguma neatņemamu sastāvdaļu. Grozījumi var tikt veikti ņemot vērā Publisko iepirkumu likuma nosacījumus.
    7. Pretrunu gadījumā starp Līguma noteikumiem un tehnisko specifikāciju, noteicošais ir tehniskajā specifikācijā noteiktais.
    8. Pusēm ir pienākums nekavējoties rakstiski informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Pušu pilnvarotajiem pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būtu radušies otrai Pusei.
    9. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu. Korespondence, kas nosūtīta pa pastu, ir uzskatāma par saņemtu septītajā dienā no tās nosūtīšanas dienas. Korespondence, kas nosūtīta pa e-pastu, ir uzskatāma par saņemtu nākamajā darba dienā pēc tās nosūtīšanas dienas.
    10. Līgums un tā pielikumi sagatavoti un parakstīti elektroniski, izmantojot drošu elektronisko parakstu, kas satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.
14. **Pušu rekvizīti**

|  |  |
| --- | --- |
| **PASŪTĪTĀJS** | **IZPILDĪTĀJS** |
| **RP SIA „Rīgas satiksme”**  juridiskā adrese: Kleistu iela 28, Rīga LV-1067  biroja adrese: Vestienas iela 35, Rīga LV-1035  Vien. reģ. Nr.40003619950  Banka: AS "Citadele banka"  SWIFT kods: PARXLV22  Norēķinu konts Nr. LV56PARX0006048641565  **\_\_\_\_\_\_\_\_\_\_\_\_\_\_\_\_\_\_\_\_\_\_**  /\_\_\_\_\_\_\_\_\_\_\_/\* | **„\_\_\_”**  Juridiskā adrese:  Biroja adrese:  Vien. reģ. Nr.  Banka:  SWIFT kods:  Norēķinu konts Nr.  **\_\_\_\_\_\_\_\_\_\_\_\_\_\_\_\_\_\_\_\_\_\_**  /\_\_\_\_\_\_\_\_\_\_\_/\* |

\* DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

**TEHNISKĀ SPECIFIKĀCIJA**

2.pielikums

**FINANŠU PIEDĀVĀJUMS**

3.pielikums

**Izpildītāja speciālisti**

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)